**„Prevádzkovateľ“** Zuzana Jendek – FitmamyPK - poskytuje služby spojené so zdravým životným štýlom, najmä služby skupinového cvičenia a fitnes s možnosťou online rezervácií na poskytovanie cvičenia v danom časovom rozsahu, termíne a mieste určenom prevádzkovateľom.

**Webové sídlo:**  
www.calendiari.com/FitmamyPK

**„Klient“** je fyzická osoba, ktorá je oprávnená využívať webové sídlo [www.calendiari.com](http://www.calendiari.com)/FitmamyPK pre účely rezervácie na dané cvičenie podľa platného rozvrhu zverejneného na [www.calendiari.com](http://www.calendiari.com)/FitmamyPK v časti tréningy. Zároveň je táto osoba registrovaná na stránke www.calendiari.com/FitmamyPK, čím súhlasí s obchodnými podmienkami.

**REGISTRÁCIA**

Na www.calendiari.com/FitmamyPK je registrácia bezplatná. Pre prihlásenie sa na tréningy je registrácia povinná. Po registrácií sa viete prihlásiť na svoj prvý tréning.

**KREDIT, ZRUŠENIE REGISTRÁCIE**

Každý tréning má stanovenú cenu, ktorá sa pri skupinových tréningoch odvíja od počtu účastníkov na tréningu. Klient platí formou kreditov, ktoré si kupuje osobne od Prevádzkovateľa. 1 euro=1kredit. Nakupovanie kreditov je dohodnuté osobne s prevádzkovateľom podľa typov tréningov, alebo ich kombinácií, ktoré klient navštevuje u prevádzkovateľa odstupňovanou ponukou, ktorá sa môže meniť.

Kredit je sťahovaný z účtu prihláseného klienta až po odcvičení daného tréningu, na ktorý bol klient prihlásený. Len v prípade dvoch opakovaných neskorých odhlásení zo strany klienta mu po upozornení bude tretie neskoré odhlásenie stiahnuté z kreditu v plnej sume tréningu, na ktorý bol klient prihlásený, najmä preto, aby sa zvyšku skupiny nezmenila cena za tréning.

Platnosť kreditu je 6 mesiacov od zakúpenia kreditov, prípadne podľa dohody. Kredit je možné vrátiť späť, najmä ak nastanú špecifické situácie zo strany klienta, alebo prevádzkovateľa. Kredit tiež viete presunúť na iné konto užívateľa Poplatky sa pre dané tréningy môžu líšiť v závislosti od typu tréningu ako aj od termínu tréningu.

**ZODPOVEDNOSŤ**

Za poranenia a úrazy a všetky iné riziká súvisiace s poškodením majetku klienta, jeho osobných vecí, odevu a akejkoľvek inej ujmy zdravotnej alebo majetkovej, ktoré si klient spôsobí vlastnou neopatrnosťou alebo nedodržaním Prevádzkového poriadku Prevádzkovateľ nenesie žiadnu zodpovednosť . Prevádzkovateľ je povinný zabezpečiť počas cvičenia hygienické štandardy a všetky ostatné bezpečnostné požiadavky podľa platnej legislatívy Slovenskej republiky spojenej s prevádzkovaním fitness centra. Prevádzkovateľ nezodpovedá za škody, spôsobené neočakávanou udalosťou, živelnou pohromou, nerešpektovanie pokynov pred vstupom do fitness centra, prípadne pohybom mimo miest určených na cvičenie v danom čase, v ktorom bol klient na cvičenie prihlásený.

**REZERVÁCIA TRÉNINGU**

**Rezerváciu tréningu** je možné zrušiť bez poplatku najneskôr 12 hodiny pred začatím tréningu. Rezervácie je možné zadať prostredníctvom webovej stránky [www.calendiari.com/FitmamyPK](http://www.calendiari.com/FitmamyPK). Každé skupinové cvičenie je limitované počtom klientov. Klient sa môže prihlásiť na akúkoľvek hodinu z platného rozvrhu /okrem individuálnych, vopred dohodnutých tréningov/ aj v prípade naplnenia kapacity ako náhradník, ak sa uvoľní miesto, bude oboznámený SMS správou alebo e-mailom.

**ZÁVEREČNÉ USTANOVENIA**

Obchodné podmienky uvedené v tomto znení sa môžu v čase meniť. Obchodné podmienky nadobúdajú platnosť odo dňa zverejnenia alebo neskôr podľa uvedeného dátumu platnosti v samotnom obsahu znenia. V obchodných podmienkach je uvedený dátum zverejnenia a dátum nadobudnutia platnosti. Klient registráciou a využívaním služieb berie na vedomie, že s danými obchodnými podmienkami bezodkladne súhlasí a že toto rozhodnutie urobil sám, bez nátlaku alebo za pomoci inej osoby. V Pezinku dňa: 07.02.2021. Platné od 07.02. 2021.